Simona Halep, coșmar încheiat! Campioana de la Roland Garros și Wimbledon a primit o decizie favorabilă la Tribunalul de Arbitraj Sportiv. Astfel, fostul număr unu mondial e gata să revină pe teren, mai ales că s-a antrenat în ultimele săptămâni.
Simona Halep ar putea participa la turneul WTA de la Miami Open , care va avea loc în Florida în perioada 19-31 martie. Fosta campioană de la Miami a ieșit însă din clasamentul WTA și va fi nevoită să solicite un wildcard pentru a participa.
Jucătoarea noastră va trebui însă să se miște repede dacă va dori să participe la Miami, mai ales că mai are la dispoziție doar două săptămâni, în care va trebui să intensifice și pregătirea.
Halep a jucat ultimul meci oficial la US Open pe data de 29 august 2022, când avea să fie eliminată în turul inaugural de Daria Snigur. De atunci au trecut nu mai puțin de un an și 6 luni.
Simona Halep a avut prestații excelente la turneul de la Miami. În 2015 s-a oprit în semifinale în fața Serenei Williams, numărul unu mondial, după o serie de 14 victorii consecutive,
Turneul din Florida i-a priit și în 2017, unde a pus capăt unei perioade nefaste și a ajuns până în sferturile de finală, în ciuda unor problema mai vechi la genunchi. A fost eliminată de Johanna Konta.
În 2019 a urmat o nouă prestație excelentă la turneul de hard, când a ajuns din nou în semifinale și a fost eliminată de Karolina Pliskova, scor 7-5, 6-1.
Un moment mai puțin fericit la Miami a avut loc în 2021, când deși a învins-o pe Caroline Garcia s-a retras din cauza unei accidentări la umăr. Același lucru s-a întâmplat și în 2022, când Simona Halep s-a retras în urma unei accidentări la coapsă în finala de la Indian Wells cu Iga Swiatek.